stanford-oval/wikipedia huggingface dataset:
גירוש מוסקבה
הגירוש והשלכותיו

צו הגירוש פורסם בחג הפסח של שנת ה'תרנ"א, הגירוש המלא של 25,000–30,000 יהודי מוסקבה נמשך כשנה, במהלכה גורשו היהודים בשלבים: תחילה הרווקים וחסרי הילדים, אחריהם גורשו בעלי המשפחות הקטנות (עד 4 ילדים), ובסיום התהליך גורשו גם בעלי המשפחות הגדולות, שחלקן גרו בעיר יותר מ-40 שנה. נשים שביקשו להישאר בעיר, הוכרחו להירשם כזונות כתנאי להישארותן.
בעקבות הגירוש חלה גם הרעה חמורה במצבם הכלכלי של המגורשים, להרעה זו נודעה השפעה על מימוש תוכניות התיישבות של חובבי ציון בארץ ישראל; אגודת "מחניים" של הרב יעקב מזא"ה ונחום ז'ק, התפרקה בשל אי-יכולת חבריה לעמוד בתשלומים, וקרקעותיה נמכרו לברון אדמונד ג'יימס דה רוטשילד. מזא"ה עצמו לקה ב"מחלת עצבים".
העיר ויטבסק יצאה נשכרת כלכלית מהגירוש בשני מישורים: סוחרים יהודים מוסקבאים גדולים הצליחו להעביר את עסקיהם לוויטבסק, וסוחרים שניהלו עסקים עם תושבי מוסקבה היהודים העבירו את התקשרויותיהם העסקיות שהתבטלו, להתקשרויות עם סוחרים תושבי ויטבסק.
הפחד שזרעה בשורת הגירוש בקרב יהודי רוסיה, שימש כזרז לתוכניותיו של הברון מוריס הירש להגירת יהודי רוסיה לארגנטינה.
לקריאה נוספת

יצחק מאור, התנועה הציונית ברוסיה, ירושלים: הספרייה הציונית, הוצאת מאגנס, תשמ"ו-1986, עמ' 104-106.
Yvonne Kleinmann, "Neue Orte – neue Menschen, Jüdische Lebensformen in St. Petersburg und Moskau im 19. Jahrhundert", Schriften des Simon-Dubnow Instituts,Vandenhoeck & Ruprecht, Göttingen, 2006 pp. 348-374.
הערות שוליים

↑  מזא"ה, זכרונות, תל אביב תרצ"ו, עמ' יז.
↑  ישראל זאב וולפסון, מגילת ויטבסק: המצב הכלכלי של העיר, בתוך: ברוך קרוא (עורך), ספר ויטבסק, תל אביב תשי"ז.
גלאס V8

| --- | --- |

Glas V8
 מאפיינים כלליים
 נקרא גם:  Glas 2600  (BMW) Glas V8 (מיולי 1967)
 יצרן:  Hans Glas GmbH (אנ')  BMW (מיולי 1967–1968)
 שנות ייצור:  1966–1968
 יחידות שיוצרו:  666
 הרכבה:  גרמניה המערבית גרמניה המערבית
 מודל אחריו:  BMW E9 (אנ')
 סיווג:  מכונית קופה
 מרכב:  מנוע קדמי, הנעה אחורית
 אורך:  4,600 מ"מ
 רוחב:  1,750 מ"מ
 גובה:  1,380 מ"מ
 משקל:  1,350 ק"ג
 בסיס גלגלים:  2,500 מ"מ
 מפרט טכני
 מנוע:  V8 צילינדר, 2,580 סמ"ק המפיק 150 כ"ס, יחס דחיסה 9.2:1 (יוצר בין השנים 1966–1967)  V8 צילינדר, 2,962 סמ"ק המפיק 160 כ"ס, יחס דחיסה 9.2:1 (יוצר בין השנים 1967–1968)
 הילוכים:  תמסורת ידנית – 4 מהירויות
 מהירות מרבית:  195 קמ"ש (דגם 2.6 ליטר)  200 קמ"ש (דגם 3.0 ליטר)
 צריכת דלק:  12 ליטר ל-100 ק"מ
 מעצב:  Pietro Frua (אנ')
גלאס V8 (בגרמנית: Glas V8) היא מכונית ספורט בתצורת קופה מתוצרת יצרנית הרכב הגרמנית Hans Glas GmbH (אנ') אשר יוצרה בין השנים 1966–1968 בגרמניה המערבית.
מיולי 1967, לאחר השתלטות יצרנית הרכב הגרמנית BMW על היצרנית Hans Glas GmbH הדגם היה קרוי "(BMW) Glas V8".
דגמים

2.6 ליטר (2600 V8) (יוצרו 277 יחידות).
3.0 ליטר (3000 V8, היה קרוי: "BMW-Glas 3000 V8") (יוצרו 389 יחידות).
"גלאס V8"

2 דלתות.
מספר נוסעים: 2+2.
מנוע בנזין.
סוג הנעה: הנעה אחורית.
תאוצה בין 0–100 קמ"ש היא 11.0 שניות (מנוע 2.6 ליטר).
תאוצה בין 0–100 קמ"ש היא 10.0 שניות (מנוע 3.0 ליטר).
בשנת 1965 מחיר היחידה עמד על 18,000 מרק גרמני (בגרמניה, דגם 2.6 ליטר).
בשנת 1966 מחיר היחידה עמד על 19,400 מרק גרמני (בגרמניה, דגם 3.0 ליטר).
תמונות

"גלאס V8"
"גלאס V8"
"גלאס V8", שנת 1966
"גלאס V8", שנת 1967
"גלאס V8"
"גלאס V8"
דגם "BMW גלאס V8"
דגם "BMW גלאס V8", שנת 1968
דגם "BMW גלאס V8"
דגם "BMW גלאס V8"
ראו גם

גלאס 1700
גלאס GT
גלאס איסר
גלאס 1004
גוגומוביל
הערות שוליים

↑  "גלאס V8"
↑  דגם "גלאס V8", דגם "BMW גלאס V8"
↑  Oswald, Werner (2001). Deutsche Autos 1945-1990, volume 4 (in German). Motorbuch Verlag. pp. 454, 466 & 467. ISBN 3-613-02131-5.
ג'ורג' ה' ו' בוש (CVN-77)

| --- | --- |
סמל נושאת המטוסים ג'ורג' ה' ו' בוש (CVN-77)
ג'ורג' ה' ו' בוש (CVN-77)
ג'ורג' ה' ו' בוש (CVN-77)
 תיאור כללי
 מוטו:  Freedom at Work
 סוג אונייה:  נושאת מטוסים גרעינית (נושאת על)
 צי:   צי ארצות הברית
 דגל הצי:  
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10. "ג'ורג' ה' ו' בוש (CVN-77)" מספר 10 בסדרה
 חלק מסדרה:  Carrier Strike Group Two 
 ציוני דרך עיקריים
 מספנה:  ניופורט ניוז, וירג'יניה
 הוזמנה:  26 בינואר 2001
 תחילת הבנייה:  6 בספטמבר 2003
 הושקה:  9 באוקטובר 2006
 תקופת הפעילות:  10 בינואר 2009 – הווה (15 שנים)
 מידות
 הֶדְחֶק:  102,000 טון
 אורך:  332.8 מטר  317.0 מטר (קו מים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה: 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  6,250 אנשי צוות (3,532 צוות ים, 2,480 צוות אוויר)
 טווח שיוט:  בלתי מוגבל (עד שנתיים שירות לפני טיפול בכור הגרעיני)
 הנעה:  2 כורים גרעיניים מדגם "A4W reactor" (אנ')  4 טורבינות קיטור; 260,000 כ"ס  4 צירים(4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר "RIM-162 ESSM" (אנ')  2 מערכות משגרים טילי קרקע (סיפון) - אוויר "RIM-116 Rolling Airframe Missile" (אנ')  3 מערכות פלנקס (מערכת נשק)
 אמצעי גילוי ול"א:  חיישנים ומעבד:  SPS-48E 3-D air search radar (אנ')  SPS-49A(V)1 2-D air search radar (אנ')  SPQ-9B fire control radar (אנ')  2 × SPN-46 air traffic control radars (אנ')  SPN-43C air traffic control radar  SPN-41 instrument landing system radar  3× Mk 91 NSSM guidance systems  3× Mk 95 radars לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מטוסים:  90 מסוקים ומטוסים
 
ג'ורג' ה' ו' בוש כטייס קרב בצי ארצות הברית, במלחמת העולם השנייה במטוסו מסוג TBF אוונג'ר. צולם על נושאת המטוסים סן חסינטו (CVL-30)
ג'ורג' ה' ו' בוש (CVN-77) (באנגלית: USS George H.W. Bush) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים.
הנשיא האמריקאי ה-41 ג'ורג' בוש, שכיהן כנשיא ארצות הברית מ-20 בינואר 1989 עד 20 בינואר 1993, שבתקופת מלחמת העולם השנייה היה טייס קרב ושירת על נושאת המטוסים סן חסינטו (CVL-30) (אנ'), הוזמן לטקס קריאת נושאת המטוסים על שמו.
נושאות המטוסים מסדרת נימיץ

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.
"ג'ורג' ה' ו' בוש (CVN-77)" היא נושאת המטוסים העשירית בסדרה (מתוך עשר), לפי תאריך השקתה.
ג'ורג' ה' ו' בוש (CVN-77)

עלות ייצורה של ה-"ג'ורג' ה' ו' בוש (CVN-77)" כולל תשתיות החימוש נאמדה בכ-6.2 מיליארד דולר.
מונעת על ידי 2 כורים גרעינים.
נושאת המטוסים "ג'ורג' ה' ו' בוש (CVN-77)" נבנתה באופן מודולרי, חלקים גדולים הורמו למקומם באמצעות מנופי ענק.
תכנון האוניה כלל מערכת אחסון והפצה משופרת של דלק תעופה, תדלוק אוטומטי למחצה ושירות עם מיקומים משופרים המאפשרים יעול של משך התדלוק ופחות אנשי צוות לתפעול.
על סיפונה של האונייה "ג'ורג' ה' ו' בוש (CVN-77)" 90 מסוקים ומטוסים.
על סיפונה 3,532 מלחי חיל הים ו-2,480 אנשי הכוח האווירי.
אורך מסלול הנחיתה שעל סיפונה - 200 מטר.
גובה: כבית בגובה 20 קומות.
נמל הבית: "Naval Station Norfolk" (אנ').
ב-10 ביולי 2013 מטוס בלתי מאויש (חמקן) מסוג נורתרופ גרומן X-47B נחת על סיפונה של ה"ג'ורג' ה' ו' בוש (CVN-77)" בהצלחה.
בין התאריכים 1 ביולי 2017 - 4 ביולי 2017 עגנה ה- "ג'ורג' ה' ו' בוש (CVN-77)" בנמל חיפה.
במאי 2018 השתתפה "ג'ורג' ה' ו' בוש (CVN-77)" בתמרון משותף עם הצי הצרפתי (Franco-American exercise Chesapeake Mission), בהשתתפות 12 מטוסי קרב דאסו ראפאל ו-E-2 הוקאיי.
כינוי נושאת המטוסים: "Avenger"
תמונות

ג'ורג' ה' ו' בוש (CVN-77)
ג'ורג' ה' ו' בוש (CVN-77)
ג'ורג' ה' ו' בוש (CVN-77)
ג'ורג' ה' ו' בוש (CVN-77)
ג'ורג' ה' ו' בוש (CVN-77)
ג'ורג' ה' ו' בוש (CVN-77), משמאל למטה: הנשיא ג'ורג' ה' ו' בוש ובנו המושל ג'ב בוש
ג'ורג' ה' ו' בוש (CVN-77)
ג'ורג' ה' ו' בוש (CVN-77)
ראש ממשלת ישראל בנימין נתניהו (משמאל) עם אדמירל מישל הווארד מפקדת כוחות הצי האמריקאי באירופה ובאפריקה - על גשר הפיקוד של ה-"ג'ורג' ה' ו' בוש (CVN-77)" בעת עגינת האונייה בנמל חיפה ב-3 ביולי 2017
ג'ורג' ה' ו' בוש (CVN-77)
ראו גם

אנרגיה גרעינית
הערות שוליים

↑  "הֶדְחֵק" הוא משקל נפח המים שהיא דוחקת כאשר היא טעונה במלואה ומכלי הדלק שלה מלאים. ההדחק שווה למשקל האונייה כולה, מאחר שגוף צף דוחק מים שמשקלם שווה למשקלו
↑  "ג'ורג' ה' ו' בוש (CVN-77)" navy.mil/submit/display
↑  "ג'ורג' ה' ו' בוש (CVN-77)" wtkr.com/2018/08/13/navy-tests-future-of-carrier-delivery-missions-on-the-uss-george-h-w-bush
↑  "ג'ורג' ה' ו' בוש (CVN-77)" navy.mil/submit/display.asp?story_id=45176
↑  אחיה ראב"ד, אחרי 17 שנה: נושאת מטוסים ענקית של צבא ארה"ב מגיעה לחיפה, באתר ynet, 18 ביוני 2017
↑  "ג'ורג' ה' ו' בוש (CVN-77)" בתמרון משותף עם הצי הצרפתי  avionslegendaires.net/2018/05/actu/chesapeake-linteroperabilite-franco-americaine
| --- | --- |
בקרת זהויות :  LCCN: no2009086240   WorldCat (עם LCCN): no2009-086240
ג'ייסון ויליאמס (סנטר)

| --- | --- |
 לידה:  22 בפברואר 1968 (בן 56) ריטר, קרוליינה הדרומית, ארצות הברית
 עמדה:  סנטר
 גובה:  2.08 מטרים
 מכללה:  אוניברסיטת סנט ג'ון
 דראפט:  בחירה מספר 21, 1990 פיניקס סאנס
 קבוצות כשחקן
 1990–1992 1992–1999 2005:  פילדלפיה 76' ניו ג'רזי נטס איידהו סטמפיד
 הישגים כשחקן
 השתתפות במשחק האולסטאר של ה-NBA‏ (1998)
ג'ייסון ויליאמס (באנגלית: Jayson Williams; נולד ב-22 בפברואר 1968) הוא כדורסלן עבר אמריקאי, אשר שיחק בליגת ה-NBA בין השנים 1990–1999. בעונת 1997/1998 השתתף במשחק האולסטאר של ה-NBA כשחקן ניו ג'רזי נטס, וממוצעיו הכוללים לאורך הקריירה הם 7.3 נקודות ו-7.5 ריבאונדים למשחק.
בשנת 2002 הואשם בהריגה של נהג לימוזינה באחוזתו שבניו ג'רזי. בשנת 2010 הודה באשמה במסגרת הסדר טיעון, ונשפט ל-5 שנות מאסר. באפריל 2012 שוחרר ויליאמס בשחרור מוקדם בשל התנהגות נאותה.
קריירת מכללות

ויליאמס נולד בקרבת העיר צ'ארלסטון שבקרוליינה הדרומית, וגדל ברובע קווינס שבניו יורק. בשנת 1987 החל ללמוד באוניברסיטת סנט ג'ון בניו יורק, ושיחק בקבוצת הכדורסל שלה תחת המאמן חבר היכל התהילה של הכדורסל לו קארנסקה. ב-3 עונותיו בקבוצה קלע 14.9 נקודות והוריד 6.8 ריבאונדים בממוצע למשחק.
קריירת משחק

בדראפט ה-NBA‏ 1990 נלקח ויליאמס בבחירה ה-21 על ידי פיניקס סאנס, אשר מיד שלחה אותו בטרייד לפילדלפיה 76'. בשתי עונותיו בפילדלפיה מיעט לשחק וקלע 3.8 נקודות בממוצע למשחק.
לקראת עונת 1992/1993 הועבר ויליאמס בטרייד לניו ג'רזי נטס, במדיה שיחק ב-7 העונות הבאות. ב-4 עונותיו הראשונות עם הנטס רשם ממוצעים של 6.1 נקודות ו-6.5 ריבאונדים למשחק כשחקן ספסל, ובעונת 1996/1997 שימש לראשונה כשחקן החמישייה הפותחת וקבע שיאי קריירה של 13.4 נקודות ו-13.5 ריבאונדים בממוצע למשחק. בעונה העוקבת השתתף במשחק האולסטאר של ה-NBA בפעם היחידה בקריירה, לאחר שהציג יכולת מצוינת עם ממוצעים של 13.6 ריבאונדים (שני ב-NBA) ו-12.9 נקודות למשחק.
בקיץ 1998 חתם ויליאמס על הארכת חוזה בניו ג'רזי ל-6 עונות נוספות עבור כ-86 מיליון דולר, אך באפריל 1999 שבר את רגלו השמאלית בצורה קשה במשחק מול אטלנטה הוקס, במה שהתברר כמשחקו האחרון ב-NBA. לאחר שהושבת לכל משך עונת 1999/2000, הודיע ויליאמס על פרישתו ממשחק ביוני 2000.
בשנת 2005 שיחק לתקופה קצרה בקבוצת איידהו סטמפיד מליגת ה-CBA, בטרם פרש ממשחק באופן סופי.
ההרשעה בהריגה

ב-24 בפברואר 2002 נורה למוות נהג לימוזינה בשם קוסטאס כריסטופי באחוזתו של ויליאמס אשר בניו ג'רזי. באותו ערב הסיע כריסטופי את קבוצת ארגון הצדקה של ויליאמס מבית לחם, פנסילבניה, לביתו של ויליאמס שעל יד טרנטון, ניו ג'רזי. על פי חקירת האירוע, בזמן שערך סיור באחוזתו לחברי הארגון שיחק ויליאמס ברובה הציד שלו, ובטעות פלט כדור אשר פגע בכריסטופי. באפריל 2004 זוּכה ויליאמס ממרבית ההאשמות החמורות נגדו, אך הואשם בהריגה ובניסיון לטייח את מקרה הירי. פסק הדין התעכב במשך מספר שנים בשל סיבות שונות. בינואר 2010 הודה ויליאמס באשמה במסגרת הסדר טיעון, וכחודש לאחר מכן נגזר דינו ל-5 שנות מאסר, עם אפשרות לשחרור מוקדם לאחר 18 חודשים. בסופו של דבר שוחרר ויליאמס באפריל 2012 בשל התנהגות נאותה.
הערות שוליים

↑  סטטיסטיקות ה-NBA של ויליאמס, באתר basketball-reference.com
1 2  ויליאמס נשפט ל-5 שנות מאסר, באתר ESPN,‏ 23 בפברואר 2010
1 2  ויליאמס משתחרר מהכלא, באתר ESPN,‏ 14 באפריל 2012
↑  סטטיסטיקות המכללות של ויליאמס, באתר sports-reference.com
↑  רשימת הנבחרים בדראפט 1990, באתר basketball-reference.com
↑  ויליאמס נשלח בטרייד לפילדלפיה, באתר nbatrades.com,‏ 28 באוקטובר 1990
↑  חמישים החוזים השמנים בתולדות ה-NBA, באתר bleacherreport.com,‏ 6 בספטמבר 2011
↑  ויליאמס סובל משבר ברגלו, באתר seattletimes.com,‏ 2 באפריל 1999
↑  הנטס מתכננים את ההמשך ללא ויליאמס, באתר שיקגו טריביון, 3 באפריל 1999
↑  ויליאמס מודיע על פרישה ממשחק, באתר upi.com,‏ 26 ביוני 2000
↑  ויליאמס מצטרף לאיידהו סטמפיד, באתר הניו יורק טיימס, 13 בינואר 2005
↑  סבך של סתירות במשפטו של ויליאמס, באתר ניו יורק טיימס, 29 בפברואר 2004
| --- | --- |
בקרת זהויות :  LCCN: n99054329  SNAC: w6ff5c9t  VIAF: 31330828   WorldCat (עם VIAF): 31330828
גלגל שיניים

תמסורת גלגלי שיניים
גלגל ופס שיניים
גלגל שיניים הוא גלגל אשר בהיקפו מסודרות שיניים במרחקים שווים אחת מן השנייה, אשר נועד להעביר מומנט (שילוב של כוח ותנועה) לגלגל שיניים נוסף או לכל רכיב משונן אחר. שיני הגלגל מעוצבות כך שמידת החיכוך, הרטט והרעש יהיו מינימליים, בעוד שהעברת הכוח תהיה מקסימלית. בצמד גלגלי שיניים, כאשר גלגל אחד מסתובב לכיוון מסוים, הגלגל השני מסתובב בכיוון ההפוך.
מערכת גלגלי שיניים, שנקראת גם תמסורת, כוללת פעמים רבות גלגלי שיניים בגדלים שונים.
מומנט בגלגל שיניים אחד יכול להפוך למומנט גדול יותר בגלגל שיניים אחר שיהיה אטי יותר או למומנט יותר קטן בגלגל שיניים אשר מהירותו תהיה גדולה יותר. מערכת כזו מצויה בתיבת הילוכים של מכונית. מערכת זו אינה יכולה להגביר את כמות האנרגיה, שכן אינה מגבר, להפך, אנרגיה הולכת לאיבוד במערכת בעקבות חיכוך. מטרת התמסורת היא להעביר באמצעות גלגלי השיניים תנועה מהמקום שבו היא נוצרת (מנוע או כלי היגוי) אל המקום שבו היא נחוצה.
המומנט הנוצר יכול לעבור לכוח קווי באמצעות מערכת גלגל ופס שיניים (rack and pinion), שמצויה במכוניות בהעברת סיבובי ההגה לציר הגלגלים ובמערכת המגבים. מערכת מורכבת מגלגל שיניים פשוט ופס משונן שניתן לחשוב עליו כעל גלגל שיניים עם רדיוס אינסופי.
צמדים של גלגלי שיניים סובלים מרמות חופש (backlash) – טעויות הנוצרות ברגע שגלגל שיניים משנה את כיוונו. נניח שבעת תנועה באחד הכיוונים, חלקה הקדמי של שן הגלגל המניע דוחפת את חלקה האחורי של שן הגלגל המונע. כאשר התמסורת משנה את כיוונה, הצד האחורי של שן הגלגל המניע הוא זה שדוחף את הצד הקדמי של שן הגלגל המונע. כתוצאה מכך קיים רגע מסוים בעת שינוי הכיוון שבו לא פועל כוח על הגלגל המונע. משמעות הדבר היא שברגע מסוים, קיימת תנועה שנכנסת למערכת ואין תנועה שיוצאת ממנה. תכנון נכון של מערכת גלגלי התמסורת יכול למזער את הנזק שנגרם מזה. יש סוגים רבים של גלגלי שיניים.
גלגלי שיניים שונים

תמסורת גלגלי שיניים רגילים המעבירים תנועה סיבובית בין שני צירים מקבילים.
תמסורת בין פס שיניים לבין גלגל שיניים המעבירים תנועה סיבובית לתנועה קווית או להפך.
תמסורת גלגלי שיניים לוליינים המעבירים תנועה סיבובית בין צירים מקבילים או בין צירים לא מקבילים.
תמסורת גלגלי שיניים משופעים המעבירים תנועה סיבובית בין צירים נחתכים.
תמסורת חלזון וגלגל שיניים המעבירה תנועה סיבובית בין צירים שאינם מקבילים וצירים שאינם נחתכים.
תמסורת פלנטרית המעבירה תנועה סיבובית בין גלגל שיניים מרכזי המכונה גם "שמש" לבין מספר גלגלי השיניים הרוכבים עליו והמכונים "כוכבים". יחס ההעברה בין השמש לכוכבים, מיועד בדרך כלל להגברה או הקטנת מומנט או להגביר או להקטין סיבובים. דוגמה לשימוש בתמסורת היא בתיבת הילוכים ברכב.
| 0 | 1 | 2 | 3 |
| --- | --- | --- | --- |
|  | גלגלי שיניים משופעים | חילזון וגלגל שיניים | תמסורת פס שיניים וגלגל שיניים |
ִ
מהירויות ומומנטים

יחס המהירויות הסיבוביות של הגלגלים עומד ביחס הפוך לרדיוסים שלהם ובנוסף, התנועות הסיבוביות של הגלגלים הן בכוונים מנוגדים.
יחס המומנטים בצירי הגלגלים עומד ביחס ישר לרדיוסים של הגלגלים ובנוסף, מומנטי הפיתול על הצירים הם בכוונים מנוגדים.
מחגר משונן (ראצ'ט)

מחגר משונן, מוכר גם כ"ראצ'ט" הוא התקן מכני המאפשר לגלגל השיניים להסתובב בכיוון אחד בלבד.
מנגנון זה מורכב מגלגל שיניים ולשונית, ובמקרים רבים גם קפיץ המצמיד את הלשונית אל הגלגל. בין גלגל השיניים ללשונית ישנה זווית המאפשרת ללשונית לנוע במקרה של תנועה לכיוון אחד או להינעץ בין השיניים ולמנוע את תנועתן במקרה של סיבוב לצד השני. ישנם ראצ'טים המאפשרים לברור את כיוון הסיבוב. למשל, מברגים עם ראצ'ט מאפשרים לבחור את כיוון הנעילה – פתיחה, סגירה או נעילה מלאה.
הראצ'ט משמש במגוון תחומים: כלי עבודה – מברגים ומפתחות ברגים; מנופי הרמה ידניים, כננות ורצועות קשירה (אנ'); דלתות מסתובבות וכן באופניים.
לקריאה נוספת

McGraw-Hill Encyclopedia of Engineering, Sybil P. Parker Editor in Chief. 1983 McGraw-Hill Book Company, ISBN 0-07-045486-8
Mechanical Engineering Design, Joseph E. Shigley & Carles R. Mischke McGraw-Hill International, 6th Ed. 2001, ISBN 0-07-118186-5
תמונת מערכת גלגלי שיניים
סכמה של מחגר משונן
גל התפשטות

גל התפשטות או מניפת התפשטות הוא תהליך פיזיקלי המתרחש כאשר זרימה על קולית מגיעה לפינה קהה ומוסטת מכיוון זרימתה המקורי לכיוון הזרימה המקביל לכיוון המשטח שמאחורי הפינה. לעיתים גל התפשטות נקרא גם מניפת התפשטות או התפשטות פרנטל מאייר.
M1 - מספר מאך לפני הגל. M2 - מספר מאך אחרי הגל.
Θ - זווית בה הזרימה מוסטת לאחר גל ההתפשטות (זוהי למעשה זווית המישור).
גל ההתפשטות למעשה מורכב מאינספור גלי מאך אינפיטיסימליים, כאשר גל מאך קדמי הוא גל המאך הראשון שבו נתקלת הזרימה וגל מאך אחורי זהו גל המאך האחרון שבו עוברת הזרימה.
גל מאך קדמי יוצר זווית ,μ1, בין הגל לבין המישור ממנו הזורם הגיע. בעוד גל מאך אחורי יוצר זווית, μ2, בינו לבין המישור מאחורי הפינה.
גלי מאך מהגדרתם הם גלים חלשים אשר משמרים אנטרופיה (איזנטרופים) לכן כל תהליך ההתפשטות איזנטרופי. משמעות תהליך איזנטרופי היא שחלק מהתכונות של הזורם אינן משתנות למשל: לחץ סטגנציה (Po) וטמפרטורת סטגנציה (To).
מספר תכונות אשר משתנות לאורך מניפת התפשטות:
מהירות הזורם גדלה וכתוצאה מכך מספר מאך (M) של הזורם גדל.
לחץ סטטי (P), צפיפות וטמפרטורה קטנים.
תכונות הזורם

ישנן מספר משוואות אשר באמצעותן ניתן למצוא קשרים בין תכונות הזורם לפני גל ההתפשטות ואחריו. נוסחאות אלו פותחו באמצעות שימוש במשוואות האנרגיה, התנע ושימור מסה עבור חלקיק זורם.
בתהליך פיתוח המשוואות נעשו מספר הנחות - גז מושלם קלורית, ללא הוספת חום למערכת, איזנטרופי.
מתקבלים הקשרים הבאים:
תכונה נוספת אשר משתנה במעבר דרך מניפת התפשטות היא מהירות הזורם, אשר מביאה לשינוי במספר מאך.
ניתן לקשר בין מספר מאך לפני מניפת ההתפשטות למספר מאך אחרי המניפה באמצעות זווית הגל ופונקציית פרנטל מאייר.
פונקציית פרנטל מאייר:
קשר בין מספר מאך לפני מניפת ההתפשטות למספר מאך אחרי המניפה:
כאשר Θ היא זווית הפינה - הזווית בו יוטה הזורם לאחר מעבר בגל ההתפשטות.
קיימות מספר טבלאות בספרות אשר מרכזות נתונים עבור פונקציית פרנטל מאייר - ערך פונקציית פרנטל מאייר עבור מספרי מאך שונים.
זווית הטיה מקסימלית

קיימת זווית הטיה מקסימלית שבה הזורם מסוגל לפנות ולהישאר מקביל למשטח הנמצא אחרי הפינה. עבור זוויות גדולות מזווית זו הזורם לא יצליח להסתובב ולהיות מקביל למשטח שאחרי הפינה.
ניתן למצוא זווית זו באמצעות פונקציית פרנטל מאייר - הצבה של מספר מאך של הזורם לפני הפינה, והצבה של מספר מאך השואף לאינסוף לאחר הפינה. עבר תנאים אלה נקבל את הזווית המקסימלית עבור אותו זורם. 
למשל - עבור זורם המגיע לפינה עם מספר מאך שווה ל -1, ומספר מאך גדול מאוד (שואף לאינסוף) אחרי הגל נקבל את הביטוי הבא:
זוהי למעשה הזווית המקסימלית שבה יכול הזורם להסתובב ולהישאר מקביל למשטח שאחרי הפינה.
באופן כללי, ככל שמהירות הזורם לפני הפינה נמוכה יותר כך הזווית המקסימלית שבה הזורם יכול להסתובב גדולה יותר.
ג'ואן היקסון

| --- | --- |

ג'ואן היקסון
 לידה:  5 באוגוסט 1906 קינגסתרופ, הממלכה המאוחדת 
 פטירה:  17 באוקטובר 1998 (בגיל 92) Colchester Hospital, הממלכה המאוחדת 
 שם לידה:  Joan Bogle Hickson 
 מדינה:  הממלכה המאוחדת 
 תקופת הפעילות:  מ-1934 
 מקום לימודים:  האקדמיה המלכותית לאמנות הדרמה (1927) 
 פרסים והוקרה:  פרס טוני לשחקנית משנה במחזה (1979)  קצינה במסדר האימפריה הבריטית (1987)  פרס טוני 
 פרופיל ב-IMDb
 
ג'ואן בוגל היקסון, OBE (באנגלית: Joan Bogle Hickson;‏ 5 באוגוסט 1906 – 17 באוקטובר 1998) הייתה שחקנית תיאטרון, קולנוע וטלוויזיה אנגלייה. היא הייתה ידועה בעיקרה מהופעתה בדמות מיס מארפל בסדרת הטלוויזיה באותו שם. בנוסף לגילום דמותה של מיס מארפל בטלוויזיה, הקליטה היקסון ספרי שמע שאף הם מסיפורי מיס מארפל מאת אגאתה כריסטי.
ביוגרפיה

היקסון נולדה בקינגסתרופ שבעיר נורת'המפטון. בתם של אלפרד הרולד היקסון, יצרן נעליים, ושל אשתו, אדית מרי בוגל. הופעת הבכורה שלה בתיאטרון הייתה בשנת 1927. במשך שנים אחדות הופיעה ברחבי בריטניה וזכתה להצלחה בגילום דמויות קומיות ולפעמים תמהוניות בווסט אנד בלונדון. אחד מתפקידיה היה בדמות המשרתת הקוקנית, אידה, בהפקה המקורית של המחזה "See How They Run" שהועלה ב-1944 בתיאטרון קיו, ובינואר 1945 הוצג בתיאטרון הקומדיה.
ב-1934 הופיעה היקסון לראשונה בקולנוע. במהלך הקריירה שלה שיחקה במספר רב של תפקידי משנה בהם אחדים בסרטי "Carry On" ובהם בתפקיד נזירה בסרט "Carry On Nurse".
בשנות הארבעים של המאה העשרים שיחקה דיקסון במחזה "פגישה עם המוות" מאת אגאתה כריסטי, כריסטי, שראתה אותה מופיעה, כתבה לה "אני מקווה שיום אחד תגלמי את דמותה של מיס מארפל היקרה שלי". בשנים 1963 עד 1966 שיחקה היקסון בדמות גברת פיס, סוכנת הבית של הכומר סטיבן יאנג (בגילומו של דונלד סינדן) בסדרת הטלוויזיה "Our Man At St. Mark's". בסרט הקולנוע משנת 1961 "Murder, She Said" (המבוסס על הרומן "4.50 From Paddington" מאת אגאתה כריסטי) שיחקה היקסון בתפקיד סוכנת הבית. בתפקיד מיס מארפל בסרט זה כיכבה מרגרט רתרפורד. בשנים 1970 ו-1971 גילמה את גברת פוגסלי בסיטקום "Bachelor Father". בסדרה הקומית "Whatever Happened to the Likely Lads?" הופיעה היקסון בדמות גברת צ'מברס. ב-1986 שיחקה בתפקיד גברת טרליס בקומדיה "בקצב השעון".
בתיאטרון שיחקה היקסון בין השאר במחזה "Blithe Spirit" מאת נואל קאוורד, במחזמר משנת 1975 "The Card" מאת טוני האץ' וג'קי טרנט, ובמחזה "Bedroom Farce" מאת אלן אייקבורן, עליו זכתה בשנת 1979 בפרס טוני לשחקנית הטובה ביותר במחזה. ב-1980 הופיעה דיקסון בהפקה נוספת על פי ספר מאת אגאתה כריסטי בדמות גברת ריבינגטון במחזה "מדוע לא ביקשו את אוונס?".
באמצע שנות השמונים של המאה העשרים החלו ב-BBC לצלם סרטים המבוססים על יצירתה של אגאתה כריסטי, והיו מודעים לביקורת שנמתחה על העיבודים שנעשו לספריה ולדמותה של מיס מארפל בגילומה של מרגרט רתרפורד. יוצרי הסדרה היו נחושים להיצמד למקור הספרותי, ובעיקר להציג את מיס מארפל כפי שהיא מופיעה בספרים. היקסון שיחקה בתפקיד מיס מארפל בכל 12 העיבודים של הרומנים שהופקו בשנים 1984 עד 1992. היא הייתה מועמדת פעמיים לפרס באפט"א לטלוויזיה לשחקנית הטובה ביותר ב-1987 וב-1988. ביוני 1987, כשהוענק לה תואר OBE, אמרה לה המלכה אליזבת השנייה "את גילמת את הדמות כפי שאדם מדמיין אותה לעצמו". כשהיא פרשה מהסדרה, כי חשבה שעדיף לה להפסיק כשהתוכנית בשיא ההצלחה, אמרה שהיא אינה מתכוונת לפרוש לגמרי ממשחק.
ביוגרפיה > חיים אישיים

משנת 1958 ועד מותה ב-1998 חייתה ג'ואן היקסון ברוז ליין בעיירה וייבנהו (אנ') השוכנת על נהר קולן באסקס. לוחית זיכרון מוצבת על הבית בו גרה במשך 40 שנה.
באוקטובר 1932 נישאה היקסון לאריק נורמן באטלר בהמפסטד שבלונדון. לבני הזוג נולד בן (ניקולס יליד 1936) ובת (קרוליין ילידת 1939). בעלה נפטר ביוני 1967 בקולצ'סטר שבאסקס.
ג'ואן היקסון נפטרה בבית חולים בקולצ'סטר בגיל 92 אחרי שלקתה בשבץ. היא נקברה בבית הקברות סידברי בשם נישואיה "ג'ואן בוגל באטלר".
פילמוגרפיה > סרטי מיס מארפל

הגופה בחדר הספרייה (1984) The Body in the Library
רצח החדרנית (1985) The Moving Finger
מודעת הרצח (1985) A Murder Is Announced
(1985) A Pocket Full of Rye
רצח הקולונל (1986) The Murder at the Vicarage – מועמדות לפרס באפט"א
רצח באישון הלילה (1987) Sleeping Murder
(1987) At Bertram's Hotel
(1987) Nemesis – מועמדות לפרס באפט"א
(1987) 4.50 from Paddington
"הרצח באיים הקריביים" (1989) A Caribbean Mystery
הרצח מאחורי הקלעים (1991) They Do It With Mirrors
תעלומת הרצח המשולש (1992) The Mirror Crack'd from Side to Side